Vyhodnotenie medzirezortného pripomienkového konania
k materiálu
“Zhodnotenie stavu infraštruktúry organizácií a pracovísk výskumu a vývoja SR
vybudovanej z prostriedkov štátneho rozpočtu a návrh opatrení na jej zlepšenie”

Pripomienky k materiálu
	Vyhodnotenie pripomienok	
1.	Úrad jadrového dozoru SR
list č. 2295/110-158/2001 zo dňa 19.9.2001

Nemá k nemu žiadne pripomienky.		
2.	Ministerstvo kultúry SR
list č. 1737/2001-400 zo dňa 19.9.2001 

Nemá k predloženému materiálu pripomienky.		
3.	Ministerstvo dopravy, pôšt a telekomunikácií SR
list č. 1592/M-2001

K predloženému materiálu nemáme žiadne pripomienky ani doplnky.		
4.	Najvyšší kontrolný úrad SR
list č. 5071/2001/1.3/HA zo dňa 19.9.2001 

Neuvádzajú žiadne pripomienky.		
5.	Ministerstvo životného prostredia SR
list č. 391/2001-8 zo dňa 19.9.2001 

K predmetnému materiálu nemá MŽP SR žiadne pripomienky.		
6.	Ministerstvo zahraničných vecí SR
list č. 151.318/2001-EVEU zo dňa 19.9.2001
 
1.	bod B.4 v uznesení vlády SR – pri uvedenej úlohe nie sú špecifikovaní ministri, ktorí sú ňou poverení	

1. Akceptované
Úloha sa týka všetkých ústredných orgánov štátnej správy. Pri odpočtovaní ministerstiev a ostatných ústredných orgánov štátnej správy, ktorých sa to netýka, uvedú túto skutočnosť pri odpočte. Uznesenie bolo spresnené a doplnené o predsedov ostatných ústredných orgánov štátnej správy. 

7.	Ministerstvo pôdohospodárstva SR
list č. 2724/2001-100-340 zo dňa 19.9.2001 

1.	V časti 5. Záver - “pod akú správu budú zaradené špecializované bázové laboratóriá”	

1.Akceptované.
Záver bol upravený.	
8.	Úrad pre normalizáciu, metrológiu a skúšobníctvo SR
e-mail: sadlonova@normoff.gov.sk zo dňa 19.9.2001 

K materiálu nemáme pripomienky.		
9.	Ministerstvo pre správu a privatizáciu národného majetku SR
list č. KM-998/2001 zo dňa 19.9.2001 

Nemá z hľadiska svojej pôsobnosti k nemu žiadne pripomienky.		
10.	Štatistický úrad SR
list č. 55-510/01 zo dňa 19.9.2001 

1. Pilotné zisťovanie “Infraštruktúra výskumu a vývoja” bolo vykonané nad rámec Programu štátnych štatistických zisťovaní organizovaných a vykonávaných ministerstvami a ostatnými ústrednými orgánmi štátnej správy SR. K materiálu priložený formulár zisťovania VYBO1 neobsahuje duplicitné ukazovatele v porovnaní s existujúcimi štátnymi štatistickými zisťovaniami o výskume a vývoji, preto v prípade, že požiadate o súhlas s vykonávaním zisťovania, dáme súhlasné stanovisko.	

1. Akceptované.
	
1.	Ministerstvo hospodárstva SR
list č. 1618/2001-100 zo dňa 19.9.2001 

1.	K návrhu uznesenia vlády SR
- odporúčame text bodu B.2 upraviť takto: “do pripravovaných štátnych programov....zahrnúť podporu rozvoja infraštruktúry výskumu a vývoja ako vertikálny štátny program”.

2.	K hodnotiacej správe
-	str. 5, tretí odstavec
Analýza v uvedenom odstavci charakterizuje podiel zastaranosti prístrojov a zariadení, pričom porovnávacím kritériom je podiel zariadení starších ako 8 rokov.
Odporúčame doplniť uvedenú analýzu o predstavu Ministerstva školstva SR, aká je únosná hranica zastaranosti prístrojov a zariadení pre oblasť výskumu a vývoja (podľa nášho názoru nie viac ako 40 %),

-	str. 6. tabuľka č. 6. posledný odstavec
Nízky podiel akreditovaných laboratórií v štátnom sektore a sektore vysokých škôl nedáva priaznivé východisko pre vstup týchto subjektov do voľnej súťaže v rámci “európskeho výskumného priestoru”. Odporúčame rozšíriť túto časť o analýzu príčin nízkej početnosti akreditovaných laboratórií v týchto sektoroch a zároveň navrhnúť požiadavku na akreditáciu, ako nutnú podmienku pre poskytnutie prostriedkov na modernizáciu ich infraštruktúry.

-	str. 7. bod 4.1. písm. f)
Závery analýzy je nutné podporiť zodpovedajúcimi porovnaniami s vyspelými krajinami sveta. Odporúčame podiel zastaranosti (resp. únosnosti zastaranosti techniky) porovnať s krajinami OECD resp. štatistikou EÚ. 

-	str. 8. k bodu a)
Odporúčame doplniť text druhej odrážky tak, aby zohľadnil aj poskytovanie služieb medzi rozpočtovými organizáciami takto:
“legislatívne zakotviť ……………… a povinnosť poskytovania ich služieb iným organizáciám za úplatu, mimo organizácií rozpočtového charakteru”.

-	str. 8. k bodu c)
Podporu zo zdrojov EÚ na infraštruktúru vybavenosti pracovísk výskumu a vývoja považujeme za účelnú. Navrhovaný projekt musí však niekto koordinovať. Odporúčame text tohoto bodu upraviť takto:
“ …………. V záujme získania projektu na podporu rozvoja infraštruktúry v rámci EÚ je treba pod koordináciou Ministerstva školstva SR pripraviť konkrétny projekt ….”.

-	str. 9. k bodu d)
Špecializované bázové laboratóriá neodporúčame budovať na “zelenej lúke”, ale na základe poverenia a doplnenia infraštruktúry špičkových pracovísk súčastnej VVZ. V tomto zmysle navrhujeme text príslušného bodu upraviť nasledovne:
“ K riešeniu ………
Bázové laboratóriá vytvárať na základe poverenia a doplnenia infraštruktúry súčasných pracovísk výskumu a vývoja, aby disponovali …….”

Súhrnne k záverom
Materiál v predkladaných záveroch odporúčame formulovať tak, aby ich realizácia vytvárala zrovnateľné podmienky pre subjekty všetkých sektorov výskumu a vývoja pri získavaní podpory rozvoja infarštruktúry zo zdrojov štátneho rozpočtu.	

1. Akceptované.
text uznesenia B.2. bol doplnený slovami ... “ako tematický štátny program”

2.  Akceptované.
Predmetný odstavec sa doplňuje o ďalšiu vetu: “Pri hodnotení celkovej zastaranosti prístrojového vybavenia podľa plnenia požiadaviek na presnosť a reprodukovateľnosť meranú, resp. výrobných operácií sa vychádzalo z predpokladu, že nemá presiahnuť hodnotu 40 %”.
(str. 5, 3. odstavec)

Akceptované.
Požiadavku na akreditáciu výskumno-vývojových laboratórií má ustanoviť navrhovaný Zákon o vede a technike”.
V pripravovanej koncepcii podpory rozvoja infraštuktúry výskumu a vývoja v zmysle uznesenia vlády B.3. tohto materiálu bude aj táto problematika jej súčasťou.
(bod f) v návrhu opatrení)

Akceptované.
V rámci analýzy boli vykonané aj možnosti získania dostupných údajov o zastaranosti prístrojov a zariadení v krajinách OECD, resp. EU, neboli avšak získané relevantné materiály z  tejto oblasti. Takže analýza z tejto oblasti zostala otvorená, boli požiadané príslušné inštitúcie o získanie týchto údajov do budúcna.

Akceptované.
Predmetná odrážka sa doplňuje o dodatok: “s výnimkou poskytovania služieb medzi rozpočtovými organizáciami, ktoré sa rieši v súlade s príslušnými rozpočtovanými pravidlami”.

Akceptované.
Materiál doplnený podľa návrhu MH SR.

Akceptované.

Akceptované.
 	
2.	Úrad vlády SR – sekcia kontroly
list č. 1257/2001/SK1 zo dňa 20.9.2001 

Z hľadiska kontrolnej pôsobnosti neuplatňuje pripomienky.		
3.	Ministerstvo práce, sociálnych vecí a rodiny SR
list č. 2765/01-III/11 zo dňa 19.9.2001 

Nemáme pripomienky.		
4.	Národný inšpektorát práce
list č. 1929-1,2/2001 zo dňa 19.9.2001 

Neuplatňuje z hľadiska svojej pôsobnosti k predmetnému materiálu žiadne pripomienky.	

5.	Ministerstvo financií SR
list č. 4801/2001-KM zo dňa 19.9.2001 

1.	V materiáli nie sú vyčíslené rozpočtové dôsledky na rok 2001 a ani na ďalšie roky,

2.	v časti 4.2. návrhy opatrení vyplývajúce z analýzy pod písm. e) sa uvádza, že v štátnom rozpočte je potrebné každoročne uvažovať s dostatočným objemom prostriedkov na údržbu, prevádzkovanie, obnovu a rozvoj infraštruktúry výskumu a vývoja a ako predkladateľ odhadujete túto potrebu cca 350,0 mil. Sk ročne, čo predstavuje oproti roku 2001 nárast cca o 170,0 mil. Sktoto je potrebné efektívnym t. j. koordinovaným spôsobom s ostatnými správcami rozpočtových kapitol zabezpečovať v rámci nárastu celkových výdavkov na výskum a vývoj a v rámci ostatných ukazovateľov štátneho rozpočtu pre príslušnú rozpočtovú kapitolu,

3.	návrh štátneho rozpočtu na rok 2002 vrátane zabezpečenia programov výskumu a vývoja už bol schválený uznesením vlády SR č. 790 z 30. augusta 2001 a ich súčasťou je aj podpora rozvoja infraštruktúry výskumu a vývojapokiaľ zo zamerania štátnych programov vyplynú naliehavé požiadavky na financovanie rozvoja infraštruktúry, to je možné v priebehu rozpočtového roka v odôvodnených prípadoch realizovať rozpočtovými opatreniami a nie zmenou štruktúry programov schválených vládou SR.
Na základe uvedených pripomienok je potrebné:
-	vyčísliť a v predkladacej správe doplniť predpokladané rozpočtové dôsledky v roku 2001 a v ďalších troch rokoch a spôsob ich krytia,

-	v bode B.2. namiesto roku 2002 uviesť rok 2003,

-	v bode B.3. znenie úlohy navrhujeme upraviť podľa záveru v časti 5. záver správy pod písm. c), t. j. pripraviť konkrétny projekt komplexnej podpory rozvoja infraštruktúry výskumu a vývoja SR s využitím mimorozpočtových zdrojov (vrátane zdrojov EÚ) a 

-	bod b) doplniť o úlohu: “B.4. koordinovať podporu rozvoja infarštruktúry sektorov výskumu a vývoja z prostriedkov štátneho rozpočtu s ostatnými správcami rozpočtových kapitol za účelom zvyšovania kvality vedeckých služieb podľa vládou schváleného projektu”.

1. Akceptované.

2. Akceptované.

3. Akceptované.

Akceptované.

Vysvetlenie: Súčasťou rozpočtových nákladov štátnych programov výskumu a vývoja majú byť aj nevyhnutné náklady na rozvoj príslušnej infraštruktúry. V prípade schválenia štátneho programu s termínom začatia riešenia v r. 2002 môže byť aktuálne plnenie tohto uznesenia už v roku 2002. Predpokladá sa tiež, že z objemu finančných prostriedkov určených na štátne programy v roku 2002 bude vyčlenená tiež určitá čiastka na tematický štátny program smerovaný pre oblasť rozvoja infraštruktúry.

Akceptované. 

Akceptované.	
6.	Ministerstvo vnútra SR
list č. PPZ-326/VTR-2001 zo dňa 21.9.2001 

Nemáme k uvedenému dokumentu a k návrhu uznesenia vlády SR  ďalšie pripomienky.		
7.	Slovenská akadémia vied
fax zo dňa 19.9.2001 

1. str. 6, 8. riadok – spresniť vetu: “V SAV kapitálové výdavky podľa pokynov MF ŠR v sebe zahrňujú položky (najnutnejšie) na opravu, údržbu budov a na prístroje. V rokoch 1999 a 2000 sa takto z pridelenej kvóty 43 200 tis. Sk okolo 50% použilo na opravy budov a zvyšných 50% sa použilo na nákup prístrojov nadlimitnej a podlimitnej hodnoty”.	

1. Akceptované.	
8.	Úrad priemyselného vlastníctva SR
list č. 120/2881/2001 zo dňa 20.9.2001 

K predloženému návrhu opatrenia nemáme žiadne zásadné pripomienky.		
9.	Ministerstvo spravodlivosti SR
list č. 10460/2001-410 zo dňa 20.9.2001 

1.	MS SR nemôže plniť úlohu: “ v zmysle analýzy stavu infraštruktúry výskumu a vývoja venovať náležitú pozornosť využívaniu a prevádzkovaniu prístrojov a technologickému vybaveniu v svojich organizáciách, náležitému finančnému zabezpečeniu tejto činnosti a tiež ich obnove a ďalšiemu rozvoju infraštruktúry” vzhľadom na skutočnosť, že v rezorte nie je zriadené pracovisko výskumu a vývoja.
Z uvedeného dôvodu požadujeme úlohu uvedenú v bode B.4 návrhu uznesenia neukladať ministrovi spravodlivosti.	

1. Akceptované.
Úloha sa týka všetkých ministerstiev a ústredných orgánov štátnej správy. Pri odpočtovaní ministerstiev, ktorých sa to netýka, uvedú túto skutočnosť pri odpočte.
Predmetné znenie bolo s Ministerstvom spravodlivosti SR prerokované a vysvetlené. Po konzultácii netrvajú na predmetnej pripomienke (GRS všeobecnej správy).

	
10.	Ministerstvo obrany SR
list č. Č.p.SEMPO-6005/207 zo dňa 21.9.2001 

Nemáme pripomienky a odporúčame predložiť na rokovanie vlády SR.		
11.	Úrad geodézie, kartografie a katastra SR
list č. GK-3158/2001 zo dňa 24.9.2001 

Nemáme pripomienky.		
12.	Ministerstvo výstavby a regionálneho rozvoja SR
list č. 1437/M-2001 zo dňa 21.9.2001 

1.	Materiál bol vypracovaný na základe úlohy B.5 uznesenia vlády SR č. 724/2000 k návrhu Koncepcie štátnej vednej a technickej politiky, pričom termín 30.6.2001 nebol dodržaný a v materiáli sa neuvádzajú dôvody nepredloženia v tom čase a ani informácia o zmene tohto termínu.

2.	Obsah vlastnej správy je skôr opisom práce komisie, príprave a zabezpečenia pilotného projektu (správne má byť “úvodná, uvádzací alebo testovací”) zisťovania, evidencie a vyhodnocovania stavu infraštruktúry organizácií výskumu a vývoja SR vybudovanej z prostriedkov štátneho rozpočtu. Chýbajú širšie koncipované ciele alebo závery vo väzbe na ciele európskej integrácie v oblasti výskumu a vývoja. Konkrétne ide o náš príspevok pre vybudovanej európskeho výskumného priestoru.

3.	Podľa nášho názoru, návrh opatrení zúžený na 5 konštatovaní nie je plnením požiadavky vyplývajúcej z druhej časti vyššie uvedeného uznesenia vlády SR. V správe teda chýba celá časť s názvom “opatrenia”, ktoré by mali byť členené napríklad na organizačné, opatrenia na zlepšenie technickej vybavenosti, opatrenia smerované do konkrétnych ministerstiev alebo SAV a podobne. Nedocenenie tejto, v zásade podstatnej časti materiálu, dokumentuje aj opatrenie pod písm. e), ktoré nenašlo odraz v návrhu uznesenia.

4.	Úlohu B.1 v navrhovanom uznesení považujeme za štandardný postup prierezového ústredného orgánu pre vedu a techniku vyplývajúcu z Koncepcie štátnej vednej a technickej politiky v nadväznosti na budovanie komplexného informačného systému výskumno-vývojového potenciálu. K úlohe B.2 poznamenávame, že termíny vypracovania štátnych programov padli a nie sú známe nové termíny. Z tohto dôvodu odporúčame uviesť konkrétny termín, pričom zodpovednosť sa netýka len spolupráce s predsedom SAV.

5.	 Podľa nášho názoru, úloha formulovaná ako B.3 návrhu uznesenia mala byť vlastne výstupom tohto materiálu, preto sa žiadalo vypracovať opatrenia. Keďže predkladaný materiál sa týka len VVZ v štátnom sektore, bude asi nevyhnutné koncepciu podpory infraštruktúry výskumu a vývoja chápať v rozmere celej výskumnej a vývojovej základne.

6.	Z hľadiska komplexnosti vidíme ako najvhodnejšie nepredložiť tento materiál na rokovanie vlády, ale urýchlene na základe koncepcií vedných a technických politík ministerstiev novelizovať štátnu vednú a technickú koncepciu, vrátane akčných opatrení na zabezpečenie rozvoja vedy a techniky, ktoré by zahŕňali aj opatrenia na rozvoj infraštruktúry organizácií a pracovísk výskumu a vývoja.	

1.	Akceptované.
Nebolo možné predložiť materiál do vlády SR v termíne do 30.6.2001 vzhľadom k tomu, že oslovené organizácie výskumu a vývoja  nezaslali žiadané údaje o infraštruktúre v požadovanom termíne a neboli dostatočné podklady na urobenie analýzy stavu infraštruktúry SR. Preto minister školstva SR požiadal predsedu vlády SR o odklad  predloženia materiálu do vlády s tým, že budú opätovne oslovené organizácie, ktoré podklady do podsystému Infraštruktúra nezaslali.  Predseda vlády SR určil termín do 31.8.2001, ktorý bol dodržaný, bez vyhodnotenia medzirezortného pripomienkového konania, ktoré po vykonaní a vyhodnotení bude postúpené na Úrad vlády SR.

2.	Akceptované.
Účel rozboru infraštruktúry výskumu a vývoja je uvedený v úvodnej časti správy. Materiál bol spracovaný v zmysle názvu materiálu a uznesenia vlády SR. Predmetné uznesenie vlády a aj koncipované úlohy sú smerované tak, aby svojim obsahom v konkrétnosti mohli prispievať k budovaniu európskeho výskumného priestoru.

3.	Akceptované. Závery boli dopracované aj s odrazom v návrhu uznesenia vlády SR.

      4. Akceptované.

     

      5. Akceptované.

6.	Prepojenie zámerov a opatrení, vyplývajúcich zo Správy o zhodnotení stavu infraštruktúry... na Koncepciu štátnej vednej a technickej politiky je vyjadrené na viacerých miestach a menovite zahrnuté do návrhu uznesenia B.3. Vypracovaný materiál má práve prezentovať nadväznosť problematiky rozvoja infraštruktúry výskumu a vývoja na Koncepciu štátnej vednej a technickej politiky a preto je jeho predloženie na rokovanie vlády SR opodstatnené, ukladá to tiež uznesenie vlády SR č.724/2000, bod B.5.	
13.	 Ministerstvo zdravotníctva SR
list č. M/3885/2001 zo dňa 18.9.2001

K materiálu nemá pripomienky.